РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от заседание на комисия ”Управление на собствеността”
към Пленума на Висшия съдебен съвет, проведено на 20.03.2019 г.

Днес, 20.03.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Олга Керелска.

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, Иванка Христова – началник отдел „Управление на собствеността“, инж. Димитър Шиклев – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова – старши експерт – икономист в отдел „Управление на собствеността“ и Надя Горгорова – младши експерт – икономист в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Писмо с вх. № ВСС-14031/18/15.03.2019 г. от председателя на Софийски районен съд във връзка с възникващи проблеми с гаранционното обслужване на сградата, находяща се в гр. София, бул. „ген. М. Д. Скобелев“ № 23.
2.Писмо с вх. № ВСС-3451/15.03.2019 г. от председателя на Окръжен съд гр. Плевен във връзка с писмо изх. № С-190015-178-0008078/11.03.2019 г. на НАП, ТД Велико Търново, офис Плевен.

І. Поканени в заседание на Комисия „Управление на собствеността“ към Пленума на Висшия съдебен съвет:

1. ОТНОСНО: Среща с Георги Чолаков – председател на Върховния административен съд, поканен в изпълнение на решение на Комисия „Управление на собствеността“ към Пленума на ВСС по протокол № 08/13.03.2019 г., т. 5.5.
Г-н Чолаков информира Комисията, че към настоящия момент текат преговори с областния управител на гр. Бургас и министъра на правосъдието, с оглед осигуряване на самостоятелна сграда за нуждите на Административен съд гр. Бургас, който в момента се помещава в сградата на Съдебната палата, гр. Бургас, ул. „Александровска“ № 101. Насрочена е среща между представителите на трите институции на 28 март 2019 г., на която ще бъде обсъдена възможността на Административен съд гр. Бургас да бъде предоставена сградата, находяща се в гр. Бургас, ул. „Жени Петева“ № 1 /старата съдебна палата/, където към настоящия момент се помещават подчинените структури на Министерство на правосъдието, а за нуждите на МП да бъдат предоставени помещения, находящи се в сграда на бивша профсъюзна собственост.
Г-н Чолаков сподели, че имотът находящ се на ул. „Жени Патева“ № 1 е на гредоред и вероятно ще бъде необходимо извършването на ремонтни дейности, което ще бъде в значителна степен по-малко във финансово изражение, отколкото извършване на надстрояване на имота, находящ се на ул. „Александровска“ № 101.
Към членовете на Комисия „Управление на собствеността“ беше отправена покана да присъстват на общите събрания на Окръжен съд гр. Бургас и Районен съд гр. Бургас и Административен съд гр. Бургас, които ще бъдат на 29 март 2019 г. от 14,00 часа.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение информацията от председателя на Върховния административен съд във връзка със сградния фонд, необходим за органите на съдебна власт в гр. Бургас.

IІ. Инвестиционна дейност:

	2. ОТНОСНО: Изпълнение на решение на Комисия „Управление на собствеността“ по протокол № 08/13.03.2019 г., т. 5.6.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА доклада на инж. Стоянка Георгиева – и.д. директор на дирекция „Управление на собствеността на съдебната власт“ и доклада на Иванка Христова – началник на отдел „Управление на собствеността“ в дирекция „УССВ“ в изпълнение на решение на Комисия „Управление на собствеността“ по протокол № 08/13.03.2019 г., т. 5.6.
2.2. ДАВА ВЪЗМОЖНОСТ на експертите от отдел „Управление на собствеността“ да обработят докладваните в настоящото заседание неприключени преписките в срок до 12.04.2019 г.
	3. ОТНОСНО: Проект за допълнение на Решение на Пленума на Висшия съдебен съвет, взето по протокол 01/18.01.2018 г., т. 6, допълнено с Решение на Пленума на ВСС по протокол № 12/26.04.2018 г., т. 49.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРЕДЛАГА на Пленума на Висшия съдебен съвет да вземе следното решение:

1. Точка 6.3. става точка 6.3.1.
2. СЪЗДАВА т. 6.3.1. със следното съдържание:
„При наличие на мотивирано предложение и след преценка от страна на ВСС, организирането, провеждането и възлагането на обществена поръчка с  прогнозна стойност по т. 6.3.1, се осъществява от административните ръководители на органите на съдебната власт или съвместно, съобразно чл. 8 от ЗОП, след взето  решение на Пленума на ВСС.“
3. ДА БЪДАТ УВЕДОМЕНИ административните ръководители на органите на съдебната власт за допълненията по т. 1 и т. 2.
4. ПРИЕТОТО решение да бъде публикувано на интернет страницата на ВСС, раздел „Постоянни комисии“, подраздел Комисия „Управление на собствеността“ – „Правила“.

3.2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 28.03.2019 г.

В 11:05 часа г-жа Пламена Цветанова напуска залата.

	4. ОТНОСНО: Доклад от Надежда Стоянова – главен експерт в отдел „Инвестиции и строителство“ във връзка с писмо от председателя на Административен съд гр. Пазарджик с вх. № ВСС-10758/11.02.2019 г. за отпускане на допълнителни средства за изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА вземането на решение по т. 4 от настоящия протокол за следващо заседание на Комисията.
4.2. УКАЗВА на председателя на Административен съд гр. Пазарджик да представи допълнителна обосновка по отношение на формирането на финансовите средства за проектиране и изграждане на новата съдебна сграда, за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик, както и да бъде мотивирана определената пазарна стойност на квадратен метър на допълнителните площи -  подземното ниво и подпокривния етаж от съответните правоспособни лица.

-	Текущи ремонти:

5. ОТНОСНО: Искане от административния ръководител на Софийски градски съд за изграждане на локална видеосистема в сградата на Съдебна палата – гр. София.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за  закупуване на видеосистема за наблюдение в адвокатска стая, наказателно отделение, търговско отделение и гражданско отделение в Софийски градски съд на стойност 5 744,00 лв. с ДДС е нецелесъобразно.

Мотиви: Контролът на гореописаните помещения в СГС може да се осъществява визуално, директно, без специална наблюдателна техника. Такада е необходима и се изгражда в помещенията по ЗЗКИ. Полагането на 130 м. кабелни канали ще се извършва по стените в сграда, паметник на културата от национално значение.

5.2. ИЗПРАЩА решението по т. 5 от настоящия протокол на административния ръководител на Софийски градски съд, за сведение.

В 11:12 часа г-жа Пламена Цветанова се връща в залата.

6. ОТНОСНО: Писмо от и.ф. председателя на Окръжен съд гр. Габрово с искане за отпускане на средства за извършване на текущ вътрешен ремонт на помещения и профилактичен ремонт на пожарни кранове.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за текущ вътрешен ремонт на помещения и профилактичен ремонт на пожарни кранове в сградата на Окръжен съд гр. Габрово е целесъобразно. Стойността на разхода за текущ ремонт на помещения съгласно най-ниската от приложените актуализирани оферти е 33 870 лв. с ДДС – на „Гипсотехника“ ООД, а за профилактика на пожарни кранове – 1 682 лв. с ДДС на „Контракт инженеринг“ ООД, или общо 35 552 лв. с ДДС.

Мотиви: Исканият вътрешен ремонт е приет за необходим и целесъобразен, но е отложен по т. 3 от протокол № 42/09.08.2017 г на КУС, и по т. 6.2 от протокол № 20/13.06.2018 г. на КУС, поради липса на неотложност. Средства в размер на 33 841 лв. са планувани за 2019 г., и са приети за сведение по т. 19 от протокол № 3/31.01.2019 г. на КБФ. На 08.03.2019 г. са предложени нови, актуализирани оферти като количествата СМР за ремонт на помещенията не са променяни. В офертата за ремонт на пожарни кранове са прибавени доставка и монтаж на 13 бр. нови спирателни кранове, като подмяната им е целесъобразна.

6.2. ИЗПРАЩА решението по т. 6 от настоящия протокол на Комисия „Бюджет и финанси“ към Пленума на ВСС, за корекция на бюджета на Окръжен съд гр. Габрово.

IІІ. Управление на собствеността

7. ОТНОСНО: Доклад от Иванка Христова – началник отдел „Управление на собствеността относно предприемане на действия за изготвяне на актуална пазарна оценка, извършена от лицензиран оценител за имот, находящ се в гр. Балчик, ул. „Стара планина“ № 2.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение доклада на Иванка Христова – началник на отдел „Управление на собствеността“, дирекция „УССВ“.

7.2. ПРИЕМА за запознаване постъпилите оферти за изготвяне на актуална пазарна оценка за имот, находящ се в гр. Балчик, ул. „Стара планина“ № 2, както следва:

- Оферта от „Консултантска къща Амрита“ ООД с вх. № ВСС-331/14.03.2019 г. с предложена цена в размер на 1 150,00 /хиляда сто и петдесет/ лева без ДДС и срок за изпълнение на поръчката 7 /седем/ работни дни от датата на сключване на договора.
- Оферта от „Адванс експертни оценки“ ООД с вх. № ВСС-3334/14.03.2019 г., с предложена цена в размер на 2 400,00 /две хиляди и четиристотин/ лева без ДДС и срок за изпълнение на поръчката 8 /осем/ работни дни от датата на извършване на оглед и предоставяне на необходимите документи.
- Оферта от Явлена ИМПАКТ ООД с вх. № ВСС-3336/14.03.2019 г., с предложена цена в размер на 1 100 /хиляда и сто/ лева, като към посоченото възнаграждение ще бъде начислен допълнително ДДС в съответствие с българското законодателство и срок за изпълнение на поръчката 7 /седем/ работни дни, след подписване на договор, предоставяне на необходимата изходна документация и осигуряване на възможност за оглед.

7.3. ОПРЕДЕЛЯ за изпълнител за извършване на услуга: „Изготвяне на актуална пазарна оценка на имот, находящ се в гр. Балчик, ул. „Стара планина“ № 2 представляващ масивна сграда със сутерен, със застроена площ 587 кв.м., с разгъната застроена площ 2 428 кв. м., с кадастрален № 02508.55.57.1.4.; масивна едноетажна сграда със застроена площ от 10 кв.м. /контролно пропускателен пункт/ и поземлен имот с кадастрален № 02508.55.57, в който са построени сградите, дворно място, ниско застрояване с площ 2 995 кв.м.“  -  Явлена ИМПАКТ ООД с предложена цена в размер на 1 100 /хиляда и сто/ лева без ДДС и срок за изпълнение на заданието 7 /седем/ работни дни.

Мотиви: От представените от Явлена ИМПАКТ ООД документи е видно, че фирмата притежава дългогодишен опит в областта на оценителската дейност. Основен предмет на дейност на дружеството е оценка на дълготрайни и краткотрайни материални активи, оценка на капитала на търговски дружества, оценка на инвестиционни проекти, управленско и бизнес консултиране и др.  Фирмата е постоянен оценител на обезпечение към БАНКА ДСК, УНИКРЕДИТ БУЛБАНК, Българска пощенска банка и др. В своята работа дружеството привлича широк кръг експерти от различни специалности, сътрудничи с водещи български и чуждестранни банки, фондови борси и консултантски фирми, като предлага широк кръг от консултантски услуги в областта на изготвянето на оценки, на организация и управление на дружества и др. Дружеството разполага с 38 офиса и представителства в цялата страна, а в градовете в които няма представителство работи с партньорски фирми за недвижими имоти.   
В сравнение с „Консултантска къща Амрита“ ООД и „Адванс – експертни оценки“ ООД, Явлена ИМПАКТ ООД е представила най-изгодната офертна документация за извършване на  услугата „Изготвяне на актуална пазарна оценка на имот, находящ се в гр. Балчик, ул. „Стара планина“ № 2“, като е оферирала най-ниска цена в размер на 1 100 /хиляда и сто/ лева без ДДС, както и най-кратък срок за изпълнение на заданието -  7 /седем/ работни дни.

7.4. ИЗПРАЩА решението по т. 7 от настоящия протокол ведно доклад, изготвен от дирекция „Управление на собствеността на съдебна власт“,  Техническа спецификация и постъпилата оферта с вх. № ВСС-3336/14.03.2019 г.  чрез Главния секретар на ВСС на дирекция „Правна“ в АВСС, за предприемане на съответните последващи действия.

7.5. ВЪЗЛАГА на отдел „Управление на собствеността“ да подготви писмо до ЕТ „Васил Григоров“, с което да бъде уведомен за предприетите действия от страна на ВСС като бъде отправено предложение за удължаване срока на договора с 3 /три/ месеца, считано от 01.04.2019 г.

7.6. ВЪЗЛАГА на дирекция „Правна“, чрез Главния секретар на ВСС, да изготви становище относно процедурата, която следва да се приложи във връзка с придобиването/покупката на имота находящ се в гр. Балчик, ул. „Стара планина“ № 2 от ЕТ „Васил Григоров“.

8. ОТНОСНО: Разпределение на ползването на помещенията в Съдебна палата – Дупница.

КОМИСИЯ „УПРАВЛЕНИЕ НА СОБСТВЕНОСТТА”
                                                   Р Е Ш И:

8.1. ПРИЕМА доклада на инж. Стоянка Георгиева – и.д. директор на дирекция „Управление на собствеността на съдебната власт“ и доклада на Иванка Христова – началник на отдел „Управление на собствеността“ в дирекция „УССВ“ в изпълнение на решение на Комисия „Управление на собствеността“ по протокол № 08/13.03.2019 г., т. 11.
8.2. ПРИЕМА доклада на Анжела Цветанова – старши експерт – юрист в отдел „Управление на собствеността“ в дирекция „УССВ“ в изпълнение на решение на Комисия „Управление на собствеността“ по протокол № 08/13.03.2019 г., т. 11.

8.3. ПОТВЪРЖДАВА решенията си, взети по протоколи № 19/06.06.2018 г., т. 14 и № 22/27.06.2018 г., т. 21.

Мотиви: С Решение № 9171/25.07.2016 г. по адм.д. № 11913/2015 г. на тричленен състав на ВАС и Решение № 11418/27.10.2016 г. по адм.д. № 9913/2016 г. на петчленен състав на ВАС жалбата на председателя на Районен съд гр. Дупница срещу Заповед № ЛС-04-1190/24.08.2015 г. на министъра на правосъдието е отхвърлена
Освен гореизложеното във връзка с разпределението на спорното помещение, находящо се в Съдебна палата гр. Дупница, 4-ти етаж, стая № 37 /библиотека/ бяха изискани мотивирани становища и данни, както за квадратурата на ползваните помещения, така и за разпределението на магистратите и служителите в същите. След преценка на предоставените данни от административните ръководители на Районен съд гр. Дупница и Районна прокуратура гр. Дупница, Комисия „Управление на собствеността“ счита, че стая № 37 /библиотека/ следва да бъде предоставена за нуждите на Районна прокуратура гр. Дупница.
   
8.4. ПРЕДЛАГА на Пленума на Висшия съдебен съвет да вземе следното решение:

На основание чл. 388, ал. 1, предложение първо от Закона за съдебната власт,
1. УТВЪРЖДАВА разпределението на ползването на помещенията в сградата на Съдебна палата – Дупница, с административен адрес:                            гр. Дупница, ул. „Николаевска“ № 15, както следва:

СУТЕРЕН
РАЙОНЕН СЪД – ДУПНИЦА:
Котелно помещение.

ПЪРВИ ЕТАЖ: 
РАЙОНЕН СЪД – ДУПНИЦА:
1. Стая № 1 – Регистратура и деловодство за заповедни производства;
2. Стая № 2 – Служба „Бюро съдимост“;
3. Стая № 4 – Съдия по вписванията;
4. Стая № 5 – Деловодство „Граждански дела“;
5. Стая № 6 – Деловодство „Наказателни дела“;
6. Стая № 7 – Архив;
7. Стая № 8б – Архив;
8. Стая № 9 – Държавен съдебен изпълнител;
9. Стая № 10 – Държавен съдебен изпълнител;
10. Стая № 11 – Деловодство ДСИ;
11. Служба „Информация“;
12. Помещение, вляво от входа – архив /б. кафе-сладкарница/.
 
	ВТОРИ ЕТАЖ:
	РАЙОНЕН СЪД - ДУПНИЦА
Всички помещения, от които заседателна зала № 25 и съдебна зала № 26 се ползват от Окръжен съд – Кюстендил /съгл.решение на Общото събрание на съдиите при Окръжен съд – Кюстендил, по т. 1 от протокол от 25.06.2015 г./ 

ТРЕТИ ЕТАЖ:
РАЙОНЕН СЪД – ДУПНИЦА
Всички помещения.

ЧЕТВЪРТИ ЕТАЖ:
РАЙОНЕН СЪД - ДУПНИЦА
1. Стая № 31 – Сървърно;	
2. Стая № 32 – Архив ДСИ и СИС;	
3. Стая № 33 – Съдебни секретари;	
4. Стая № 35 – Съдебни секретари;
5. Стая № 36 – системен администратор;
6. Стая за съхранение на веществени доказателства /условно обозначена с № 37А/, намираща се срещу входа и е част от на т. нар. апартамент с № 37 /състоящ се от коридор и 4 бр. помещения/;
7. Баня. 

РАЙОННА ПРОКУРАТУРА - ДУПНИЦА
1. Стая № 1 – Районен прокурор;
2. Стая № 2 – Административен секретар;
3. Стая № 3 – Входящо деловодство;
4. Стая № 4 – Счетоводство;
5. Стая № 5 – Районен прокурор;
6. Стая № 6 – Районен прокурор;
7. Стая № 7 – Районен прокурор;
8. Стая № 8 – Районен прокурор;
9. Стая № 9 – Районен прокурор;
10.Стая № 10 – Районен прокурор;
11. Стая № 11 – Съдебни служители;
12. Стая № 12 – Съдебни служители;
13. Стая № 34 – Архив;
14. Стая – Архив и склад за веществени доказателства /условно обозначена с № 37Б/, намираща се в дясно от стаята за съхранение на веществените доказателства на РС - Дупница /условно обозначена с            № 37А/, която стая е част от т.нар. апартамент с № 37 /състоящ се от коридор и 4 бр. помещения/. 
15. Стая /библиотека с площ от около 40 кв.м - условно обозначена с № 37/, намираща се в ляво от стаята за съхранение на веществените доказателства на РС - Дупница /условно обозначена с           № 37А/, която стая е част от т.нар. апартамент с № 37 /състоящ се от коридор и 4 бр. помещения/. 
16. Склад, намиращ се до стълбището към покрива.
17. Санитарно помещение, намиращо се до склада /позиция № 16/.
Забележка: 
Областно звено „Охрана“ се помещава на първи етаж в помещение вляво от входа и в помещение за изолация и временен престой на конвоирани лица /б. тоалетна/.
Агенция по вписванията се помещава на първи етаж в стая № 3 – Служба по вписванията и стая № 8а - Архив. 

2. ИЗПРАЩА решението по т. 1 на административния ръководител – председател на Районен съд – Дупница за сведение и изпълнение и на административния ръководител – районен прокурор на Районна прокуратура за сведение. 

8.5. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 28.03.2019 г.

9. ОТНОСНО: Проект на решение относно изпълнение на т. 4 от решение на МС № 130/07.03.2019 г. за имот, находящ се в гр. Варна, ул. „Хан Аспарух“ № 1.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да преупълномощи административния ръководител на Окръжна прокуратура гр. Варна да организира фактическото предаване на Комисията за противодействие на корупцията на имот – публична държавна собственост, намиращ се в гр. Варна, ул. „Хан Аспарух“ № 1, представляващ поземлен имот с идентификатор 10135.1507.588 по кадастралната карта и кадастралните регистри на гр. Варна, с площ 288 кв.м., включващ част от партерния етаж с идентификатор 10135.1507.588.1.1 със застроена площ 127,75 кв.м., състоящ ес от фоайе, 4 стаи, складово помещение, стълбище и wc, и целия надпартерен етаж с идентификатор 10135.1507.588.1.2 със застроена площ 229,75 кв.м., състоящ се от фоайе и 8 стаи, както и част от сутерена /складово помещение/ с площ 71 кв.м., заедно с 15 на сто идеални части от общите части на сградата, подробно описан в Акт за публична държавна собственост № 8062 от 13 декември 2011 г.
2. Оригинален екземпляр на протокола по т. 3 от РМС № 130 от 07.03.2019 г. да се изпрати на ВСС – по един за дирекция „Управление на собствеността на съдебната власт“ и за дирекция „Бюджет и финанси“.
3. ИЗПРАЩА настоящото решение на административния ръководител на Окръжна прокуратура гр. Варна, заедно с РМС № 130/07.03.2019 г. и по 2 бр. характеристики на дълготраен актив № 702031290 и № 709901175 – общо 4 бр.

9.2. ВНАСЯ предложението като редовна точка в следващо редовно заседание на Пленума на Висшия съдебен съвет.

10. ОТНОСНО: Доклад от Надя Горгорова – младши експерт – икономист в отдел „Управление на собствеността“ относно влязъл в сила от 14.10.2016 г. ПУП – ИПРЗ за Район „Изгрев“, на чиято територия е недвижим имот, възложен за стопанисване  на директора на Националната следствена служба.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Пленума на Висшия съдебен съвет да вземе следното решение:

На основание чл. 17, ал. 1 от Закона за държавната собственост, Пленума на Висшия съдебен съвет изразява следното становище:

1. ПРИЕМА, че поземлен имот: гр. София, район „Изгрев“, бул. „Д-р Г. М. Димитров“ № 42, с площ 261 кв.м. и идентификатор 68134.802.2359 е с отпаднала необходимост за органите на съдебната власт, поради смяна на предназначението му с начин на трайно ползване: за второстепенна улица, съгласно кадастрална карта, одобрена със Заповед № РД 18-95/18.12.2015 г. на изпълнителния директор на Агенцията по геодезия, картография и кадастър и влязъл в сила от 14.10.2016 г. ПУП – ИПРЗ за район „Изгрев“, одобрен с Решение № 554 по протокол № 19 от 28.07.2016 г. на Столичен общински съвет. 

2. ИЗПРАЩА настоящото решение на министъра на регионалното развитие и благоустройството, по компетентност.

10.2. ВЪЗЛАГА на дирекция „Управление на собствеността на съдебната власт“, след решение на Пленума на Висшия съдебен съвет, да подготви писмо до министерство на регионалното развитие и благоустройството /МРРБ/ от името на г-н Боян Магдалинчев, в качеството му на представляващ Висшия съдебен съвет.
10.3. ВНАСЯ предложението като редовна точка в следващо редовно заседание на Пленума на Висшия съдебен съвет.

11. ОТНОСНО: Разни. Разглеждане на постъпили оферти във връзка с извършване на обследване за енергийна ефективност и сертифициране на сграда в гр. Сливен, пл. „Хаджи Димитър“ № 2.

КОМИСИЯ „УПРАВЛЕНИЕ НА СОБСТВЕНОСТТА”
                                                   Р Е Ш И:

11.1. ОТЛАГА разглеждането на постъпилите оферти във връзка с извършване на обследване за енергийна ефективност и сертифициране на сграда, използвана за нуждите на органите на съдебната власт в гр. Сливен, предоставена за стопанисване от Окръжен съд гр. Сливен, находяща се в гр. Сливен, пл. „Хаджи Димитър“ № 2, до представяне на оферти от три фирми за паспортизация на сградата.
11.2. ПРИЕМА, че сградата находяща се в гр. Сливен, пл. „Хаджи Димитър“ № 2 ще бъде пилотен проект, в който ще бъдат извършени както обследване за енергийна ефективност и сертифициране на сградата на Съдебната палата,  така и паспортизация на същата.
11.3. ИЗПРАЩА решението по т. 10 от настоящия протокол на председателя на Окръжен съд гр. Сливен, за сведение и изпълнение.

12. ОТНОСНО: Писмо с вх. № ВСС-14031/18/15.03.2019 г. от председателя на Софийски районен съд във връзка с възникващи проблеми с гаранционното обслужване на сградата, находяща се в гр. София, бул. „ген. М. Д. Скобелев“ № 23.

КОМИСИЯ „УПРАВЛЕНИЕ НА СОБСТВЕНОСТТА”
                                                   Р Е Ш И:

12.1. ПРИЕМА за сведение информацията във връзка с писмо вх. № ВСС-14031/18/15.03.2019 г. от председателя на Софийски районен съд.
12.2. КАНИ на следващо заседание на Комисия „Управление на собствеността“ към Пленума на ВСС председателя на Софийски районен съд, административния ръководител на Софийска районна прокуратура, г-н Даниел Бердж Аттарян – упълномощен представител на Консорциум „РСРП – СОФИЯ“, проектант и строител по Договори за проектиране и строителство /инженеринг/ №№ 93-00-13/23.01.2013 г. и 93-00-459/11.09.2015 г., както и представители на ползваните подизпълнители при извършване на СМР/СРР на обекта, във връзка с необходимостта от прилагане на мерки за отстраняване на възникващи проблеми, възпрепятстващи нормално функциониране и ползване на строежа, след въвеждането му в експлоатация.
Заседанието ще се състои на 03 април 2019 г., от 10,30 часа, зала 512 в сградата на Висшия съдебен съвет.

13. ОТНОСНО: Писмо с вх. № ВСС-3451/15.03.2019 г. от председателя на Окръжен съд гр. Плевен във връзка с писмо изх. № С-190015-178-0008078/11.03.2019 г. на НАП, ТД Велико Търново, офис Плевен.

КОМИСИЯ „УПРАВЛЕНИЕ НА СОБСТВЕНОСТТА”
                                                   Р Е Ш И:

13.1. ПРИЕМА, че не е необходимо за нуждите на съдебната власт нереализираното имущество, собственост на длъжника ПК Обединение с ЕИК 114035891, предложено за възлагане с писмо изх  № С-190015-178-0008078/11.03.2019 г. от НАП, ТД Велико Търново, офис Плевен, а именно:
УПИ VIII-241 в квартал 31 по плана на с. Искър, област Плевен, с площ на имота от 850 кв.м., ведно с построените в имота: едноетажна масивна сграда „за фурна“ с площ от 159 кв.м., ведно с принадлежащото към нея таванско помещение от 159 кв.м. и едноетажна масивна стопанска постройка с площ 38 кв.м.
13.2. ИЗПРАЩА решението по т. 13.1. от настоящия протокол на дирекция „Бюджет и финанси“, по компетентност.
13.3. ИЗПРАЩА решението по т. 13.1. от настоящия протокол на председателя на Окръжен съд гр. Плевен в отговор на негово писмо с рег. № ВСС-3451/15.03.2019 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/    ЕВГЕНИ ДИКОВ